Strepsils Orange Vitamina C, 24 pastile de supt, Reckitt
Strepsils Orange Vitamina C aparţine unei grupe de medicamente denumite antiseptice. Strepsils Orange Vitamina C este indicat pentru tratamentul durerilor în gât, favorizând ameliorarea simptomelor. Strepsils Orange Vitamina C asigură cantitatea de Vitamina C necesară în cursul infecţiilor oro-faringiene. Efect antibacterian, antifungic şi antiviral. Calmare rapidă (în 5 minute) şi de lungă durată (de până la 2 ore) a durerii puternice în gât. Contraindicatii: Nu utilizaţi Orange Vitamina C dacă sunteţi alergic la amilmetacrezol, alcool 2,4-diclorobenzilic, acid ascorbic şi ascorbat de sodiu sau la oricare dintre celelalte componente ale acestui medicament. Precautii: Înainte să utilizaţi Orange Vitamina C adresaţi-vă medicului dumneavoastră sau farmacistului. Sarcina, alăptarea şi fertilitatea: Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a lua acest medicament. Conducerea vehiculelor şi folosirea utilajelor: Strepsils Orange Vitamina C nu are nicio influenţă asupra capacităţii de a conduce vehicule şi de a folosi utilaje. Mod de administrare: Utilizaţi întotdeauna acest medicament exact aşa cum v-a spus medicul dumneavoastră. Trebuie să discutaţi cu medicul dumneavoastră sau cu farmacistul dacă nu sunteţi sigur. Doze: Reacţiile adverse pot fi minimizate prin utilizarea celei mai mici doze eficace necesare pentru a controla simptomele, pentru cea mai scurtă durată posibilă. Durata tratamentului nu trebuie să depăşească 5 zile, deoarece pot apărea dezechilibre ale florei microbiene de la nivelul cavităţii bucale cu risc de producere a unor infecţii bacteriene sau fungice. Adulţi: Doza recomandată este de o pastilă Strepsils Orange Vitamina C la fiecare 2 ore; Nu depăşiţi doza recomandată (cel mult 8 pastile în 24 ore). Populația pediatrică: Copii cu vârsta peste 6 ani: doza recomandată este similară cu cea pentru adulți. Copii cu vârsta sub 6 ani: Nu este recomandat copiilor cu vârsta sub 6 ani. Vârstnici: Nu este necesară ajustarea dozei la această categorie de pacienţi. Dacă aveți orice întrebări suplimentare cu privire la acest medicament, adresați-vă medicului dumneavoastră sau farmacistului. Compozitie: Substanţele active sunt amilmetacrezol 0,6 mg, alcool 2,4-diclorobenzilic 1,2 mg, acid ascorbic 33,5 mg şi ascorbat de sodiu 74,9 mg. Celelalte componente sunt acid tartric, blood orange PHL 105288, propilenglicol, levomentol, galben amurg FCF (E 110) şi roşu coşenilă A (E 124), zahăr, glucoză. Prezentare: 24 pastile de supt Atentionare: Citiţi cu atenţie şi în întregime prospectul înainte de a începe să utilizaţi acest medicament deoarece conţine informaţii importante pentru dumneavoastră.